રહસ્યના અનેક તાણાવાણા સર્જતા આ કેસની વિગતો એવી છે કે, માણેકચોક વિસ્તારમાં રહેતા રાજેશભાઈનાં 17 વર્ષ અગાઉ શહેરના કોટ વિસ્તારમાં રહેતી હીના સાથે પ્રેમલગ્ન થયા હતાં. લગ્નજીવન દરમિયાન તેઓને ત્રણ સંતાનો થયાં. 2014માં ઉનાળુ વેકેશન માટે હીના સંતાનો સાથે પિયર ગયા બાદ ત્યાંથી સાસરિયે પરત ફરવાના બદલે તેના ભાઇના ત્યાં રોકાવા જતી રહી હતી. એ પછી ત્યાંથી પરિણીતા રહસ્યમય સંજોગોમાં ત્રણ સંતાનો સાથે લાપતા બની ગઇ હતી. દરમ્યાન ગત તા.27-7-2014ના રોજ રાજેશભાઈના ત્યાં મિલન સોની નામના શખ્સે આવી હીનાબહેન સાથે છૂટાછેડા લઇ લેવા ધમકી આપી હતી. આ અંગે રાજેશભાઈએ ખાડિયા પોલીસ મથકમાં ફરિયાદ નોંધાવી હતી.